|  |
| --- |
| **ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΓΙΑ ΣΥΝΤΑΞΗ ΛΟΓΩ ΓΗΡΑΤΟΣ- ΑΝΑΠΗΡΙΑΣ** |
| **8.1 ΓΙΑ ΟΛΟΥΣ ΤΟΥΣ ΑΙΤΟΥΝΤΕΣ** |
| **8.1.1 Φωτοαντίγραφο αστυνομικής ταυτότητας.** Για τους Έλληνες της αλλοδαπής **και τους αλλοδαπούς, φωτοαντίγραφο διαβατηρίου.** |
| **8.1.2 Υπεύθυνη δήλωση με την οποία θα δηλώνετε τα εξής:** |
| **Α)** Αν λαμβάνετε σύνταξη και από ποιο φορέα |
| **Β)** Αν ο χρόνος που θα υπολογιστεί για την απονομή σύνταξης χρησίμευσε ή θα χρησιμεύσει για την απονομή σύνταξης και από άλλο φορέα |
| **Γ)** Αν για το χρόνο αυτό σας καταβλήθηκε αποζημίωση |
| **Δ)** Την επιλογή των διατάξεων συνταξιοδότησης, μεταξύ του Ν.3163/1955 (συνταξιοδότηση με διατάξεις απονομής σύνταξης δημοσίων πολιτικών υπαλλήλων) και του Α.Ν. 1846/1951 (συνταξιοδότηση με τις διατάξεις απονομής σύνταξης ασφαλισμένων του ΙΚΑ). Διευκρινίζεται ότι για την σύνταξη με τις διατάξεις του Α.Ν. 1846/1951 απαιτείται να συμπληρώνονται οι προϋποθέσεις που ορίζονται από τις διατάξεις της νομοθεσίας αυτής. |
| **8.1.3** Πιστοποιητικό Υπηρεσιακών Μεταβολών από το Ν.Π.Δ.Δ. στο οποίο υπηρετούσε ο υπάλληλος από το οποίο να προκύπτουν όλες οι υπηρεσιακές μεταβολές από την πρόσληψη του έως την αποχώρηση, (μονιμοποίηση, ένταξη, προαγωγή, μετάταξη, θέση σε διαθεσιμότητα, παραίτηση ή απόλυση), με τις σχετικές αποφάσεις που έγινε η κάθε μεταβολή και να βεβαιώνεται αν η υπηρεσία είναι συνεχής. |
| **8.1.4** Βεβαίωση Αποδοχών. Βεβαίωση της υπηρεσίας από την οποία να προκύπτουν αναλυτικά οι αποδοχές τις οποίες λαμβάνετε κατά την αποχώρηση από την υπηρεσία καθώς και η ημερομηνία μέχρι την οποία μισθοδοτηθήκατε, η ακριβής έναρξη και λήξη των τρίμηνων αποδοχών, όπως και εάν επί των αποδοχών γινόταν κρατήσεις κλάδου σύνταξης του νόμου αυτού. |
| **8.1.5** Πιστοποιητικό οικογενειακής κατάστασης της αρμόδιας Δημοτικής ή Κοινοτικής Αρχής στο οποίο εκτός των άλλων θα αναφέρεται και το έτος γεννήσεως. Φωτοαντίγραφο αστυνομικής ταυτότητας των προστατευόμενων προσώπων. Ληξιαρχική πράξη γέννησης ή πιστοποιητικό γέννησης εάν δεν έχει εκδοθεί αστυνομική ταυτότητα. Για τη συνταξιοδότηση έγγαμης γυναίκας που αποχωρεί μετά την συμπλήρωση 15 ετών απαιτείται πιστοποιητικό του Γραμματέα Πρωτοδικείου ότι δεν έχει κατατεθεί αίτηση διαζυγίου μέχρι την ημερομηνία αποχώρησης από την Υπηρεσία. |
| **8.1.6** Πρωτότυπα Ένσημα. Όλα τα ασφαλιστικά βιβλιάρια του ΙΚΑ και τα αποσπάσματα του Ατομικού Λογαριασμού Ασφάλισης. Εάν δεν έχουν εκδοθεί τα τελευταία αποσπάσματα υποβάλλεται βεβαίωση εργοδότη για το χρόνο ασφάλισης στην υπηρεσία από την οποία αποχωρεί καθώς και για τυχόν προϋπηρεσίες που ζητεί την αναγνώριση τους. |
| **8.1.7** Σε περίπτωση απόλυσης από την υπηρεσία λόγω πάθησης πρέπει να υποβάλλεται επικυρωμένο αντίγραφο από τον υπηρεσιακό του φάκελο της γνωμάτευσης της Υγειονομικής επιτροπής από την οποία θα προκύπτει ότι η πάθηση κρίθηκε. |
| **8.1.8** Για την αναγνώριση τυχόν προϋπηρεσιών κατά την συνταξιοδότηση συμπληρώνεται στην αίτηση το αίτημα. Σημειώνεται ότι προκειμένου περί υγειονομικών υπαλλήλων:  Α) Απαιτείται η υποβολή αίτησης για την αναγνώριση του χρόνου πρακτικής άσκησης κατά τη διάρκεια φοίτησης στη σχολή μαιών ή νοσοκόμων ή επισκεπτριών και σχετική βεβαίωση Σχολής από την οποία να προκύπτει ο ακριβής χρόνος φοίτησης.  Β) Για την προσαύξηση της σύνταξης (κατά 3/35) σε περίπτωση της απασχόλησης λόγω ειδικότητας σε ακτινολικούς θαλάμους απαιτείται σχετική έγγραφη βεβαίωση. |
| **8.1.9** Πράξη διοικητικού προσδιορισμού φόρου (εκκαθαριστικό σημείωμα εφορίας) |
| **8.1.10** Αντίγραφο λογαριασμού τραπέζης IBAN (στο οποίο να αναφέρεστε ως πρώτος/η δικαιούχος) |
| **Σημείωση: Τα υπ’ αριθμόν 8.1.3, 8.1.4, 8.1.5 δικαιολογητικά αναζητούνται αυτεπάγγελτα από την υπηρεσία μας, εφόσον μας δηλώσετε την αρμόδια υπηρεσία (Ληξιαρχείο, αρμόδιο Στρατολογικό γραφείο, Ν.Π.Δ.Δ. εξόδου).** |
| **Για την χορήγηση οικογενειακής παροχής συζύγου και τέκνων απαιτείται:**   1. **Υπεύθυνη Δήλωση** 2. **Πιστοποιητικό της αρμόδιας Δημοτικής ή Κοινοτικής Αρχής από το οποίο θα προκύπτει η οικογενειακή κατάσταση του αιτούντος ή χρονολογία γέννησης των τέκνων και η προσωπική τους κατάσταση (έγγαμα ή άγαμα)** 3. **Αν τα τέκνα είναι μεγαλύτερα των 18 ετών και σωματικώς ή πνευματικώς ανίκανα για άσκηση βιοποριστικού επαγγέλματος, απαιτείται γνωμάτευση της Υγειονομικής επιτροπής του ΙΚΑ. Σε περίπτωση που η ανικανότητα είχε διαπιστωθεί κατά τη διάρκεια της ενεργού υπηρεσίας και είχε χορηγηθεί η προσαύξηση αυτή δεν απαιτείται νέα γνωμάτευση αλλά βεβαίωση της υπηρεσίας του υπαλλήλου ότι εχορηγείτο προσαύξηση για τέκνο.** 4. **Προκείμενου για τα τέκνα που φοιτούν σε ανώτατες ή ανώτερες σχολές απαιτείται βεβαίωση της Σχολής για την πρώτη εγγραφή των σε αυτή καθώς και για τον προβλεπόμενο από τον Οργανισμό της Σχολής χρόνο φοίτησης για την αποπεράτωση των σπουδών. Για τους φοιτητές του Εξωτερικού η βεβαίωση να είναι μεταφρασμένη και επικυρωμένη από την αρμόδια Προξενική Αρχή ή το Υπουργείο Εξωτερικών.** |
| **Σημείωση: Τα υπ’ αριθμόν 2, 4 δικαιολογητικά αναζητούνται αυτεπάγγελτα από την υπηρεσία μας, εκτός από τη βεβαίωση που αφορά φοίτηση στο εξωτερικό, εφόσον μας δηλώσετε την αρμόδια υπηρεσία (αρμόδιο Δείμο ή Κοινότητα, Σχολή φοίτησης, Πανεπιστήμιο).** |